open-index/open-wikipedia-markdown huggingface dataset:
R.O.O.T.S.

***R.O.O.T.S. (Route of Overcoming the Struggle)***, ամերիկացի հիփ հոփ կատարող Flo Rida-ի երկրորդ ստուդիականը ալբոմը, թողարկված 2009 թվականի մարտի 31-ին։

## Առևտուր
*R.O.O.T.S.*-ը առաջնաելույթ է ունեցել #8-ի ներքո *[[Billboard 200]]* չարթում, 55,000 կրկնօրինակի վաճառքով առաջին շաբաթում։ 2009 թվականի օգոստոսի տվյալներով, ալբոմը վաճառվել է 223,000 քանակի կրկնօրինակով ԱՄՆ-ում, և 750,000 կրկնօրինակով ամբողջ աշխարհում։ 2009 թվականի ավարտին, ալբոմը վաճառվել է 300,000 կրկնօրինակով, դառնալով 2009 թվականի ամենավաճառվող ռեփ-ալբոմը։

## Ստեղծագործությունների ցանկը

## Չարթեր և սերտիֆիկատներ

## Ծանոթագրություններ

Կատեգորիա:Անգլալեզու ալբոմներ
Կատեգորիա:Հիփ հոփ
Կրքեր ըստ Չապաևի

**«Կրքեր ըստ Չապաևի»**, ուկրաինա-ռուսական հեռուստասերիալ։ Ռեժիսոր՝ Սերգեյ Շերբինա։ Սերիալը պատմում է Վասիլի Չապաևի կյանքի մասին։

Սերիալի պրեմիերան կայացել է 2013 թվականի փետրվարի 13-ին։

## Սյուժե
Հեռուստասերիալում ներկայացվում է Վասիլի Չապաևի կյանքը՝ սկսած 18 տարեկանից, երբ նա մեկնել է տնից առաջին համաշխարհային և քաղաքացիական պատերազմներին մասնակցելու նպատակով, մինչ մահը՝ 1919 թվականը։

Ֆիլմը հանդիսանում է Էդուարդ Վոլոդարսկու «Կրքեր ըստ Չապաևի» գրքի էկրանավորված տարբերակը։

## Դերերում

* Սերգեյ Ստրելենկով՝*Վասիլի Չապաև* 
* Ալեքսանդր Սոկոլովսկի՝ *Պետկա Իսաև* 
* Դմիտրի Շերբինա՝ *Եվգենի Մալցև*
* Կարինա Անդոլենկո՝ *Տատյանա Մալցևա*
* Ստանիսլավ Բոկլան՝ *Անդրեյ Մալցև, Եվգենիի և Տատյանայի հայրը*
* Օլգա Պավլովեց՝ *Աննա Ստեշենկո* 
* Յուրի Բատուրին՝ *Դմիտրի Ֆուրմանով* 
* Մաքսիմ Դրոզդ՝ *հանձնակատար Զահարով*
* Ստանիսլավ Մոսկվին՝ *Խեսին*
* Ալեքսանդր Ալեքսեև՝ *Սվեչին*
* Պավել Շինգարյով՝ *Միխայիլ Ֆրունզե*
* Եվգենի Կնյազև՝ *Լև Տրոցկի*
* Կոնստանտին Գլուշկով՝ *Իոակիմ Վացետիս*
* Ալեքսանդր Ժուկովին՝ *Յան Կրումինիշ*
* Կիրիլ Պոլուխին՝ *Իվան Ռեբրով*
* Ալեքսեյ Լոնգին՝ *Գրիգորի Չապաև, Վասիլի Չապաևի եղբայրը* 
* Եվգենի Դանչևսկի՝ *Միխայելի հայրը* 
* Յուլիա Գալկինա՝ *Պելագեա, Չապաևի կինը* 
* Իլիա Սոկոլովսկի՝ *Ֆյոդոր Սիզով*
* Իվան Պարշին՝ *Նիկոլայ Ժուկով*
* Կոնստանտին Սիլակով՝ *Անատոլի Կրավցով*
* Վլադիսլավ Մամչուր՝ *Սերգեյ Սեմչենկո*
* Եվգենի Լյուտայա՝ *Պելագեա Կամիշկովցևա*
* Վլադիմիր Կապուստին՝ *Պյոտր Կամիշկովցև, Չապաևի ընկերը*
* Մարիա Պալեյ՝ Անաստասիա
* Յուրի Եվսկյուկով՝ *Իվան Ստեփանովիչ, Չապաևի հայրը*
* Յակով Շամշին՝ *Սերեբրով*
* Կլիմենտի Պլոհոտնյուկ՝*Խորոնջի Բաբաև*
* Ալեքսանդր Լուպաշկո՝ *Լենկա Կուրոեդովա*
* Վիկտոր Կուրիշյով՝ *Մակար Իվանովիչ*
* Նիկոլայ Լավրով՝ *Կուզմա Ֆիլիպովիչ* 
* Սերգեյ Ռադչենկո՝*Ապոլոն Խարիտոնովիչ* 
* Բորիս Գեորգիևսկի՝ *Երմոշենկո*
* Դմիտրի Սուրժիկով՝ *Ռժևսկի, 4-րդ բանակի հրամանատարը*
* Ստանիսլավ Նիկոլսկի՝ *Տյուլենին*
* Գալինա Օպանասենկո՝ *Լուկերիա Անտիպովնա* 
* Ալեքսանդր Ուստինով՝ *Օսյա Երշով*
* Մաքսիմ Գլոտով՝ *Իվան, Չապաևի վարորդը* 
* Վիկտոր Կոստիցին՝ *Նեստոր, գերմանացի*
* Ֆատիմա Գորբենկո՝ *Մարյանա*
* Ալեքսանդր Գերելես՝*Գեներալ Մանսուրով* 
* Ալեքսանդր Պալչիկով՝ *Իգնատ Ագաֆանով* 
* Ֆյոդոր  Լեոնով՝ *Անտիպ Կուլիգին* 
* Սահակ Դուրյան՝ *Մուսա Գարիֆուլին* 
* Իվան Դոբրոնրավով՝ *Ալեքսեյ Նիկոնով*
* Անդրեյ Զուբկով՝ *Կորոլկով*
* Նազար Մայբորոդա՝ *ատաման Երմակով*
* Ալեքսանդր Նովոսլյով՝ *գնդապետ Օրշտեյն* 
* Գեորգի Էլնատանով՝ *Արոն*
* Կոնստանտին Կոժևնիկով՝ *Օրեխով*

## Ծանոթագրություններ

## Արտաքին հղումներ
* «Страсти по Чапаю» — FILM.UA
* Сериал «Страсти по Чапаю» на Ruskino 
* Мифы по Чапаю // KP.RU. Валентина Брыкалина
* Сказ о том, как страстный Чапай загулял с женой Фурманова // «1К». Сергей Пальчиковский 
* Чапаев и бытие. Рецензия на телевизионный сериал // KPRF.RU. Алексей Богачёв
* Домысел и пошлость ради развлекухи. Газета «Правда» о новом телесериале «Страсти по Чапаю» // KPRF.RU. Виктор Кожемяко
* Апофеоз лажи. О фильме «Страсти по Чапаю» // Odnako.Org. Виктор Мараховский
* Внучка Чапаева о сериале «Страсти по Чапаю»: Какие бабы, какая водка?! // Собеседник. Ru 

Կատեգորիա:Ռուսական հեռուստասերիալներ
Ջեսսի Ռոջերս

**Ջեսսի Ռոջերս** (, ), բրազիլացի պոռնոդերասանուհի։

## Կենսագրություն
Ջեսսի Ռոջերսը ծնվել է 1993 թվականի օգոստոսի 8-ին Բրազիլիայի Դաշնային Հանրապետության Գոյանիա քաղաքում։ Սովորել է Կալիֆոռնիա նահանգի Էլ Կամինոյի և Սան Ֆրանցիսկոյի միջնակարգ դպրոցներում։ Նախքան պոռնոգրաֆիկ ֆիլմերում նկարահանվելը Ջեսսին, որպես ֆոտոմոդել աշխատել է Ամերիկայի Միացյալ Նահանգների Նյու Յորք քաղաքում։

Ջեսսին իր նորամուտը կինոաշխարհում նշեց 2011 թվականի օգոստոսին։ 2012 թվականին վիրահատական միջամտությամբ մեծացրել է իր կրծքերը՝ А չափից դարձնելով D: Նույն տարում Ջեսսի Ռոջերսը խաղացել է Baby Spice-ի դերը՝ Spice Girls-ի պոռնո շքերթի ժամանակ։ Spice Girls-ը բրիտանական փոփ խումբ է, որը կազմավորվել է 1994 թվականին։

2013 թվականի ապրիլի 24-ին Ռոջերսը դիմեց Կալիֆոռնիայի նահանգի պետական կոմիտեին՝ համաձայն AB 332 օրենքի, որը պարտավորեցնում էր վերջինիս  սեռական սյուժեների ժամանակ կրել նախապահպանակ, որն արտադրված է Կալիֆոռնիայում։

Պոռնոդերասանուհին Call of Duty: Black Ops II և League of Legends համակարգչային խաղերի մեծ սիրահար է։ Այս եզրակացության կարելի է հանգել Ջեսիի համացանցային գրառումներից։

## Ֆիլմագրություն
* Deep Tushy Massage 3 (2011)
* My Little Panties 3 (2011)
* Anal Lessons (2012)
* Cuties 3 (2012)
* Dani Daniels' Fantasy Girls (2012)
* Massive Facials 5 (2012)
* Real Female Orgasms 15 (2012)
* True Grit XXX — A Pleasure Dynasty Parody (2012)
* Booty Pageant (2013)
* Starlet of the Year (2013)

## Մրցանակներ և նոմինացիաներ

## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Բրազիլացի մոդելներ
Ալեքսանդր Կուզնեցով

**Ալեքսանդր Վսևոլոդովիչ Կուզնեցով** (, ), խորհրդային, ռուս դերասան, դրամատուրգ։

## Կենսագրություն
Սովորել է Մոսկվայի Ի․ Գուբկինի անվան նավթի ինստիտուտի տնտեսագիտության ֆակուլտետում, սակայն այն չավարտելով՝ ընդունվում է Ռուսաստանի թատերական արվեստի համալսարանի դերասանական ֆակուլտետ, որն ավարտում է 1959 թվականին (Իոսիֆ Ռաևսկու դասարան)։

1959 թվականից աշխատել է Մոսկվայի մանրաերկի թատրոնում որպես դերասան և ռեժիսոր։ Միաժամանակ նկարահանվել է կինոյում։

1960-ական թվականներին ավարտել է Սցենարիստների և ռեժիսորների բարձրագույն դասընթացները։ Խորհրդային Միության թատրոններում՝ Տիրասպոլում, Մոսկվայում բեմադրել է ներկայացումներ։

1970-1984 թվականներին դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, նկարահանել ֆիլմեր, գրել պիեսներ։

1994 թվականից Ռուսաստանի գրողների միության անդամ է։

## Ստեղծագործական կյանք
### Թատերական ռեժիսոր

### Կինոռեժիսոր

### Սցենարիստ

### Դերերը կինոյում

### Հատընտիր երկեր
* *Кузнецов А. В.* В обнимку с прошлым — в будущее. — М.: Спецкнига, 2009. — 251+2 с. — 1000 экз. — ISBN 978-5-98537-054-6
* *Кузнецов А. В.* В синих цветах : Повесть. — М : Мол. гвардия, 1983. — 158 с. — 100000 экз.
* *Кузнецов А. В.* Зачем принцессе усы : Пьеса-сказка в 2 д. / Отв. ред. М. Мишаков. — М : ВААП-Информ, 1985. — 78 л. — 100 экз.
* *Кузнецов А. В.* Крестики-нолики : [Повесть]. — М : Мол. гвардия, 1988. — 222 с. — (Компас). — (Продолж. повести «В синих цветах») — 100000 экз. — ISBN 5-235-01010-8
* *Кузнецов А. В., Туманян И. С.* Когда я стану великаном : Киносценарий : [Для детей] / [Предисл. Р. Быкова]. — М.: Искусство, 1982. — 87 с. — (Библиотека кинодраматургии). — 30000 экз.
* *Кузнецов А. В., Туманян И. С.* Лети все горе прочь! : Пьеса в 2 актах, 6 эпизодах / Отв. ред. С. Терентьева. — М.: ВААП-Информ, 1981. — 93 л. — 250 экз.

## Ծանոթագրություններ

## Արտաքին հղումներ
* 
* 

Կատեգորիա:Խորհրդային գրողներ
Կատեգորիա:Խորհրդային դերասաններ
Կատեգորիա:Խորհրդային դրամատուրգներ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:Ռուս գրողներ
Կատեգորիա:Ռուս դերասաններ
Կատեգորիա:Ռուս դրամատուրգներ
Կատեգորիա:Ռուս թատերական ռեժիսորներ
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Կատեգորիա:Ռուսաստանի գրողների միության անդամներ
Կատեգորիա:Ռուսաստանի թատերական արվեստի ինստիտուտի շրջանավարտներ
Կատեգորիա:Սցենարիստների և ռեժիսորների բարձրագույն դասընթացների շրջանավարտներ
Առաջին համաշխարհային պատերազմի հերոսների հուշարձան (այլ կիրառումներ)

**Առաջին համաշխարհային պատերազմի հերոսների հուշարձան** անունը կարող է վերաբերել հետևյալին.

* Առաջին համաշխարհային պատերազմի հերոսների հուշարձան (Ազով)
* Առաջին համաշխարհային պատերազմի հերոսների հուշարձան (Դոնի Ռոստով)
* Առաջին համաշխարհային պատերազմի հերոսների հուշարձան (Լիպեցկ)
* Առաջին համաշխարհային պատերազմի հերոսների հուշարձան (Կալինինգրադ)
* Առաջին համաշխարհային պատերազմի հերոսների հուշարձան (Մոսկվա)
Հարութ Գրիգորյան

**Հարութ Գրիգորյան** (), հայ-բելգիացի քիքբռնցքամարտիկ, ով հանդես է գալիս միջինքաշային կարգում։ Մասնակցել է It's Showtime, K-1 և Shootboxing մրցաշարերին և հաղթել է հայտնի մարտիկներ Ալեսանդրո Կամպանիային, Աբդալլահ Մաբելին և Քրիս Նգիմբիին։

## Կարիերա
### Կարիերայի սկիզբ
Գրիգորյանը հայտնի է դարձել որպես մեծ մարզական պատմությամբ երիտասարդ մարտիկ Բելգիայում։ Նրա կարիերայի վաղ շրջանի ամենամեծ իրադարձությունը հավանաբար մասնակցելն էր Նիդեռլանդներում կայացած*[[S-Cup Europe 2008]]* մրցույթին որպես պահեստային, 2008 թ. սեպտեմբերի 20-ին, որտեղ միավորներով հաղթել է Աբդալլահ Մաբելին։

## Ծանոթագրություններ

Կատեգորիա:Արագածոտնի մարզում ծնվածներ
Կատեգորիա:Բռնցքամարտիկներ այբբենական կարգով
Կատեգորիա:Հայ բռնցքամարտիկներ
Կատեգորիա:Հայերը Բելգիայում
Հրաչիկ Աբգարյան

**Հրաչիկ Ստեփանի Աբգարյան** (), հայ բռնցքամարտիկ, «Վաղարշապատ» մարզակումբի նախագահ։ Էջմիածնի քաղաքապետ (2003-2005), Արցախյան ազատամարտի մասնակից։ Պրոֆեսիոնալ բռնցքամարտի ինտերնացիոնալ ասոցիացիայի նախագահ (2007 թվականից)։

## Կենսագրություն
Հրաչիկ Աբգարյանը ծնվել է 1957 թվականի մայիսի 23-ին Արագած համայնքում, ծառայողի ընտանիքում։ 1976-1978 թվականներին ծառայել է Խորհրդային բանակում։ 1978-1983 թվականներին սովորել և ավարտել է Երևանի անասնաբուծական-անասնաբուժական ինստիտուտը։ 1983 թվականին աշխատել է Ակնալճի կուղբաբուծական տնտեսությունում՝ որպես ինժեներ-անասնաբույժ։ 1991 թվականին հիմնել է Գոռ ՍՊԸ, որն իրականացնում է գյուղմթերքների արտադրություն։ 1988-2000 թվականներին աշխատել է Էջմիածնի մարզադպրոցում և արտադրության տարբեր բնագավառներում։ 1990 թվականից եղել է Արցախյան շարժման ակտիվ մասնակիցներից և Էջմիածնի շրջանի երկրապահ ջոկատի «Արագած» ջոկի հրամանատար, մասնակցել է Երասխի պաշտպանական մարտերին, Լաչինի և մի շարք այլ բնակավայրերի ազատագրմանը։ 1992-1993 թվականներին իր ջոկատով ապահովել է Գորիս-Ղափան ճանապարհի անվտանգությունը։

1996 թվականին ընտրվել է Էջմիածին քաղաքի ավագանու անդամ։ 1997 թվականից Հայաստանի Հանրապետական կուսակցության անդամ է, 2000 թվականից՝ Արմավիրի մարզային կազմակերպության նախագահ։ 2000-2003 թվականներին աշխատել է ՀՀ կառավարության աշխատակազմի գործերի կառավարիչ։ 2003 թվականին ընտրվել է և մինչև 2005 թվականն աշխատել է որպես Էջմիածնի քաղաքապետ։

## Մարզական գործունեություն
2004 թվականին հիմնել է «Վաղարշապատ» մարզական ակումբը։ 2007 թվականից պրոֆեսիոնալ բռնցքամարտի ինտերնացիոնալ ասոցիացիայի նախագահն է։ Որպես առաջակարգ բռնցքամարտիկ ունի միջազգային ճանաչում, ԽՍՀՄ գավաթի տիտղոսակիր և ԽՍՀՄ սպորտի վարպետ է, միջազգային բազմաթիվ մրցաշարերի հաղթող և Հայաստանի բազմակի չեմպիոն է։

## Ընտանիք
Ամուսնացած է, ունի երեք որդի։

## Արտաքին հղումներ
* «Քաղաքական դիմագիծս, կաշիս փոխողներից չեմ ու չեմ էլ եղել» 
* Մի մեդալի պատմություն, Հրաչիկ Աբգարյան

Կատեգորիա:Հայ ազատամարտիկներ
Կատեգորիա:ՀՀԿ անդամներ
Կատեգորիա:Հայ բռնցքամարտիկներ
Կատեգորիա:Հայ քաղաքական գործիչներ
Կատեգորիա:Բռնցքամարտիկներ այբբենական կարգով
Կատեգորիա:Արցախյան պատերազմի մասնակիցներ հայկական կողմից
Մենություն (սերիալ)

**Մենություն**, հնդկական ռոմանտիկ վեբ սերիալ, որը հեռարձակվում է 10 սերիաներով փետրվարի 14-ից Hotstar ալիքով։ Գլխավոր դերակատարներն են Բարուն Սոբտին և Սուրբհի Ջյոտին։ Վեբ-սերիալը բաղկացած է 10 սերիաներից՝ 20-ական րոպե տևողությամբ։ Արտադրվել է 4 Lions Films ընկերության կողմից, իսկ տարածողն է Star India-ն։

## Դերերում

## Զարգացում
2016 թվականի հունիսի 3-ին թողարկվեց առաջին թիզերը, 2016 թվականի սեպտեմբերի 30-ին՝ YouTube-ում 3-րոպեանոց թրեյլերը, 2017 թվականի հունվարին հայտարարվեց, որ վեբ-սերիալը կհեռարձակվի Hotstar ալիքով 2017 թվականի փետրվարի 14-ից 10 սերիայով։

## Ծանոթագրություններ

Կատեգորիա:Հնդկական հեռուստասերիալներ
Առաջին համաշխարհային պատերազմի հերոսների հուշարձան (Լիպեցկ)

**Առաջին համաշխարհային պատերազմի հերոսների հուշարձան** (), Առաջին համաշխարհային պատերազմի հարյուրամյա տարելիցին բացված հուշարձան ՌԴ Լիպեցկ քաղաքում` նվիրված պատերազմում ընկած ռուս զինվորների ու սպաների հիշատակին։

## Պատմություն
Հուշարձանը ստեղծվել է Ռուսական ռազմա-պատմական հասարակության և Լիպեցկի շրջանի իշխանությունների նախաձեռնությամբ։ Հուշարձանի հեղինակը ՌԴ ժողովրդական նկարիչ Ալեքսանդր Ռուկավիշնիկովն է։ Հուշարձանի հանդիսավոր բացումը տեղի է ունեցել 2014 թվականի օգոստոսի 8-ին Լիպեցկի Ցիոլկովսկի և Տերեշկովո փողոցների խաչմերուկում։ Բացման արարողությանը ներկա են գտնվել Ռուսական ռազմա-պատմական հասարակության ռազմա-պատմական ժառանգության վարչության ղեկավար Ալեքսեյ Լեբեդևը, ՌԴ մշակույթի փոխնախարար Ալլա Մանիլովան, Լիպեցկի շրջանի վարչակազմի ղեկավար Օլեգ Կորոլյովը։

Առաջին համաշխարհային պատերազմի հերոսներին նվիրված հուշարձանն իրենից ներկայացնում է եռեզր սյուն։

Սյան բարձրությունը 19.5 մետր է, որի վերին մասում տեղադրված է Գեորգիևյան խաչով արծվի բրոնզաձույլ քանդակ։ Կոթողի պատվանդանին գրված է` «Փառք մեծ պատերազմի հերոսներին»։

## Ծանոթագրություններ

Կատեգորիա:Առաջին համաշխարհային պատերազմի հուշարձաններ
Կատեգորիա:Ռուսաստանի հուշարձաններ
Մալիանա կամուրջ

**Մալիանա կամուրջ** (), երթևեկելի կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Հռոմի Օստիենսե և Պորտուենսե շրջանները։ Նախագծվել է 1930 թվականին և կառուցվել, որպեսզի «Հռոմի համաշխարհային ցուցահանդես» (ՀՀՑ) շրջանի արևմտյան մասը հասանելի լիներ։ Ավարտվել է Երկրորդ համաշխարհային պատերազմից հետո։

Ներկայումս հանդիսանում է Տիբերի աջ ափի ուղանցքի մի մասը, որը շարունակվում է դեպի Ֆյումինչիո օդանավակայան, Տրե Ֆոնտանե աբբայություն և Վիա Լաուրենտինա փողոց։

## Նկարագրություն
Մալիանա կամուրջը նախագծել է Ռոմոլո Ռաֆֆաելլին։ Կամուրջը կառուցվել է 1930-1948 թվականներին։ Երկրորդ համաշխարհային պատերազմի ժամանակ շինարարությունը դադարում է, քանի որ գերմանական զորքը քանդում է պատնեշները։ Կամուրջը կրում է այն վայրի անունը, որտեղ տեղակայված է։ Կապում է Վիա դելլա Մալիանա և Վիա Քրիստոֆորո Կոլոմբո փողոցները։

Կամուրջն ունի յոթ կամար։ Երկաթբետոնե կառույցը արտաքինից պատված է տրավերտինով։ Երկարությունը կազմում է 223 մետր։

## Երթուղի
* Մալիանա կամուրջ կարելի է հասնել Հռոմի մետրոպոլիտենի B գծի «ՀՀՑ Մալիանա» կայարանից։

## Ծանոթագրություններ

## Արտաքին հղումներ
* Rendina, Claudio (2005). Enciclopedia di Roma. Roma: Newton Compton Editori. ISBN 88-541-0304-7.
Գուլիելմո Մարկոնիի կամուրջ

**Գուլիելմո Մարկոնիի կամուրջ** (), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Աուգուստո Ռիգի հրապարակը Թոմմասո Էդիսոն հրապարակին Օստիենսե և Պորտուենսե շրջաններում։

## Նկարագրություն
Կամուրջը կառուցվել է 1937-1955 թվականներն ընկած ժամանակահատվածում։ Շինարարությունն ընդհատվել է Երկրորդ համաշխարհային պատերազմի պատճառով և վերսկսվել է 1953 թվականին։ Կամուրջը նվիրված է Գուլիելմո Մարկոնիին և կրում է միևնույն անունը, ինչպես և այն փողոցը, որն անցնում է նրա վրայով։

Կամուրջն ունի 6 կամար։ Երկարությունը կազմում է 235 մետր, իսկ լայնությունը՝ 31 մետր։ Այն համարվում է Հռոմի ամենաերկար կամուրջը։

## Երթուղի
Գուլիելմո Մարկոնիի կամուրջ կարելի է հասնել Հռոմի մետրոպոլիտենի B գծի «Սան Պաոլո բազիլիկ» և «Մարկոնի» կայարաններից։

## Ծանոթագրություններ

## Արտաքին հղումներ
* Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Roma: Tascabili Economici Newton. ISBN 88-8183-670-X.
* Rendina, Claudio (2005). Enciclopedia di Roma. Roma: Newton Compton Editori. ISBN 88-541-0304-7.
NGC 4

**NGC 4** (այլ նշանակումներ՝ **PGC 212468**), ոսպնյակաձև գալակտիկա (S0) Ձկների համաստեղությունում։

Գալակտիկան հայտնաբերել է գերմանացի աստղագետ Ալբերտ Մարթը 1864 թվականի նոյեմբերի 29-ին։ Նա օգտագործել է Ուիլյամ Լասելի 48 դյույմանոց  արտացոլող աստղադիտակը Մալթա կղզում, որն այդ ժամանակ աշխարհում երկրորդն էր։

1888 թվականին Ջոն Դրեյերը գալակտիկան ներառել է «Նոր ընդհանուր կատալոգում» (NGC), որպես NGC 4՝ նկարագրելով այն որպես «չափազանց թույլ» միգամածություն։

Դիտարկելով այս և մի քանի այլ գալակտիկաներ, որոնք հայտնաբերվել էին նույն գիշերը, Մարթը սխալմամբ իր աստղադիտակի եզրակողը զրոյի հավասարեցրեց, ինչի արդյունքում «Նոր ընդհանուր կատալոգում» դրանց կոորդինատները նշվեցին որոշակի տեղաշարժով։ Արդյունքում, որոշ ժամանակակից կատալոգներում (օրինակ՝ LEDA), ավելի պայծառ NPM1G +07.0004 գալակտիկան, որը նաև հայտնի է որպես , նույնացվել է -ի հետ, որը գտնվում է Մարթի մարտնանշած դիրքից 21 աղեղային րոպե հեռավորության վրա։ Կատալոգների մեծամասնությունում սխալն այժմ վերացվել է, և  գալակտիկան ճշտությամբ նույնացվել է -ի հետ։

Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։

## Տես նաև
* Նոր ընդհանուր կատալոգ

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 4

Կատեգորիա:1864 թվականին հայտնաբերված գալակտիկաներ
Կատեգորիա:Գալակտիկաներ այբբենական կարգով
Կատեգորիա:Ձկների համաստեղության գալակտիկաներ
0004
Կատեգորիա:Նոր ընդհանուր կատալոգի օբյեկտներ
Կատեգորիա:Ոսպնյակաձև գալակտիկաներ
Ամենայն Սրբոց եկեղեցի (Տագանրոգ)

**Բոլոր սրբերի եկեղեցի** (), ուղղափառ տաճար Ռուսաստանի Ռոստովի մարզի Տագանրոգ քաղաքում։ Ենթարկվում է Մոսկվայի պատրիարքարանի Ռոստովի և Նովոչերկասկի թեմին։ Կառուցվել է 1824 թվականին։

## Պատմություն
Բոլոր սրբերի տաճարը հիմնադրվել է 1810 թվականին։ Շինարարական աշխատանքները շարունակվել են տևական ժամանակ և ավարտվել միայն 1824 թվականին։ Դրանց ավարտից անմիջապես հետո տաճարն օծվել է և կցագրվել Վերափոխման տաճարին։ Հայտնի է, որ 1826 թվականին կայսրուհի Ելիզավետա Ալեքսեևնան ամուսնու՝ կայսր Ալեքսանդր I-ի մահից հետո նվիրաբերել է 1000 ռուբլի տաճարի պահպանության համար։

1837 թվականին եկեղեցին վերակառուցվել է և ստացել մինչև մեր օրերը պահպանված տեսքը։ Ավելի ուշ, 1860 թվականին, եկեղեցին վերանորոգվել է, նրան կցակառուցվել են սեղանատուն և զանգակատուն։

1910 թվականին եկեղեցուն կից բացվել է եկեղեցական-ծխական դպրոց։

1922 թվականին եկեղեցին փակվել է և կողոպտվել, թեև մնացել է քաղաքի 25 պաշտամունքային կառույցներից միակը, որը պահպանվել է նախնական տեսքով և չի ավերվել խորհրդային տարիներին։ Վերմախտի զորքերի կողմից քաղաքի օկուպացիայի ժամանակ այն կրկին բացվել է։

Եկեղեցու կրիպտեում կա մի քանի գերեզման։ Մասնավորապես, այստեղ հանգչում է պրոֆեսոր, դերծովակալ և Տագանրոգի 13-րդ քաղաքապետ Լև Կուլչիցկու աճյունը։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Ալլեգրա Էգլսթոն

**Ալլեգրա Էգլսթոն** (, ), 19-րդ դարի ամերիկացի նկարչուհի ԱՄՆ Մինեսոտա նահանգից։ Զբաղվել է փայտի փորագրությամբ, ստեղծել է դիմանկարներ, պատկերազարդել է գրքեր։ Որպես պատկերազարդող համագործակցել է քրոջ՝ Էլիզաբեթ Էգլսթոն Սիլիի և հոր՝ Էդվարդ Էգլսթոնի հետ՝ ստեղծելով մի շարք գրքերի, այդ թվում «Կոլումբոսի պատմությունը» (1892),, «Վաշինգտոնի պատմությունը» և «The Graysons»  նկարազարդումները։

## Կենսագրություն
Ալլեգրա Էգլսթոնը ծնվել է 1860 թվականին Մինեսոտա նահանգի Սթիլուոթեր քաղաքում՝ իռլանդական և շոտլանդական արմատներ ունեցող Էդվարդ Էգլսթոնի ընտանիքում։ Մայրը եղել է անգլուհի։ Ալլեգրան եղել է նուրբ և զգայուն երեխա և մանուկ հասակից հետաքրքրություն է ցուցաբերել նկարչության և մոդելավորման հանդեպ։ Վեց տարեկանում փայտից ֆիգուր է փորագրել։ Շարունակ նկարել և կավից իրեր է պատրաստել։ 1875 թվականի հոկտեմբերին հաճախել է Կուպպեր ինստիտուտի դասընթացներին։ Երկու տարվա ընթացքում ստեղծել է ակնառու գործեր և ընդունվել Ուայեթ Իթոնի ստուդիա։ 1879 թվականին հոր և ընտանիքի ուղեկցությամբ մեկնել է Եվրոպա, երկշաբաթյա դասընթաց անցել շվեյցարացի փորագրող վարպետի մոտ, որին զարմացրել է իր տաղանդով, արագ ընկալմամբ ու գործիքների տիրապետման հմտությամբ։

## Գործունեություն
Տուն վերադառնալով՝ Էգլսթոնը սկսում է փորագրել, միաժամանակ ստեղծում է դիմանկարներ, որոնք ցուցադրվել են Ամերիկյան նկարիչների ընկերակցության տարեկան ցուցահանդեսում։ 1882 թվականին «The Century Magazine» խմբագրականի սենյակներում փորագրում է բուխարու կողքի շրջանակները, որոնցից մեկի վրա ստեղծում է Ջոզայա Գիբերտ Հոլանդի դիմաքանդակը։ 1888 թվականին հրդեհի պատճառով աշխատանքը վնասվում է, և Էգլսթոնին հրավիրում են այն վերականգնելու։

Հետագայում զբաղվել է գրքերի նկարազարդմամբ։ Պատկերազարդել է հոր գրքերից, այդ թվում՝ «The Graysons» գիրքը, քրոջ՝ Էլիզաբեթ Էգլսթոն Սիլիի հեղինակած «Կոլումբոսի պատմությունը» գիրքը, ինչպես նաև «Վաշինգտոնի պատմությունը» գիրքը։

## Անձնական կյանք
Էգլսթոնը ձմռանն ապրել է Նյու Յորքում, տարվա մնացած մասը՝ Լեյք Ջորջում, որտեղ հոր գրադարանում ունեցել է իր ստուդիան։ Owl's Nest-ում ապրել է ընկերոջ՝ Մաբել Կուկի հետ (ամուսնացած չեն եղել)։ Էգլսթոնը մահացել է 1933 թվականին։

## Պատկերասրահ

"The Graysons" illustrated by Allegra Eggleston.png|Տիտղոսաթերթ, «The Graysons» (1887)
The story of Columbus (1892) (14782831055).jpg|Տիտղոսաթերթ, «Կոլումբոսի պատմությունը» (1892)
Portrait of George Washington by Allegra Eggleston.png|Տիտղոսաթերթ, «Վաշինգտոնի պատմությունը» (1893)


## Ծանոթագրություններ

## Գրականություն
* Willard & M. A. R. Livermore's American Women: Fifteen Hundred Biographies with Over 1,400 Portraits : a Comprehensive Encyclopedia of the Lives and Achievements of American Women During the Nineteenth Century (1897)

### Մատենագիտություն
* 
* 
* 
* 

Կատեգորիա:Ամերիկացի նկարիչներ
Կատեգորիա:Ամերիկացի փորագրիչներ
Կատեգորիա:Ամերիկացի դիմանկարիչներ
Կատեգորիա:Ամերիկացի պատկերազարդողներ
Բոքսերներ

thumb|200px|right|Բոքսեր հագած տղամարդ
**Բոքսերներ** (; ինչպես նաև **«ընտանեկան»**), տղամարդու ներքնաշորի տեսակ։ Իրենից ներկայացնում է չսեղմող, ազատ ներքնաշոր, որն ունի շորտի տեսք։ Անգլիական «boxer shorts» տերմինը սկսել է կիրառվել 1944 թվականից։

## Պատմություն
1925 թվականին Ջեյկոբ Գոլոմբը, ով «Everlast» ընկերության հիմնադիրն էր, ստեղծեց բոքսեր-անդրավարտիքների նոր դիզայն, որտեղ կաշվե գոտին փոխարինեց ձգվող ռեզինով։ Սպորտային այդ անդրավարտիքները սկզբնական շրջանում նախատեսված են եղել բռնցքամարտիկների համար, որտեղից էլ առաջացել է անդրավարտիքի ներկայիս անվանումը։ ԱՄՆ-ում այս անդրավարտիքները հայտնի են դարձել 1940-ական թվականների վերջին, ինչին նպաստեցին ռազմական օդաչուները։

1970-ական թվականներին քիփ ջինսերի ի հայտ գալուց հետո, տղամարդկանց համար ավելի հարմար դարձավ կրել բրիֆներ։ Արդյունքում բոքսերները շուկայական մրցակցության ժամանակ պարտվել են։ Բոքսերները նորից պոպուլյար դարձան 1986 թվականին, երբ Նիք Քեմենը նկարահանվեց «Levi's»-ի գովազդում, որտեղ հանելով իր տաբատը, ցուցադրում էր իր սպիտակ բոքսերները։

## Ժամանակակից դիզայն
Կախված արտադրողից՝ ժամանակակից բոքսերները կարվում են տարբեր կտորներից (ինչպես բնական, այնպես էլ արհեստական)՝ օգտագործելով բամբակ, տրիկոտաժ, մետաքս։ Անդրավարտիքների մոդելները ունեն տարբեր գունային երանգներ (միատոն, գծավոր, տարբեր նկարներով և այլն)։ Բոքսերները կարվում են տարբեր լայնություններով (մինչև կոնքերը, մինչև ազդրերի միջին հատվածը և այլն) և կարող են ունենալ կամ չունենալ լայնույթ։ Լայնույթը իր հերթին կարող է ունենալ կոճակներ, կոճգամ, կպչուկ, ինչպես նաև կարող է չունենալ փակող հարմարանք։ Բոքսերները կարող են ունենալ լայն կամ նեղ ռեզինե գոտի։ Հաճախ այդ գոտու վրա գրված է լինում բրենդի անվանումը։

## Հետաքրքիր փաստեր
* Ռուսաստանում առօրյա խոսակցություններում ներքնաշորի այս տեսակին անվանում են «ընտանեկան»։

## Պատկերասրահ


պատկեր:BoxerShorts-20070901.jpg|Կոճակներով բոքսեր
պատկեր:Boxershort.jpg|Սպիտակ բոքսեր հագած տղամարդ
պատկեր:Boxer 002.jpg|Բոքսերների տարբեր տեսակներ



## Ծանոթագրություններ

Կատեգորիա:Ներքնազգեստ
Սուրբ Նիկողայոս եկեղեցի (Գուկովո)

**[[Սուրբ Նիկողայոս Զմյուռնացի|Սուրբ Նիկողայոս]] եկեղեցի** (), ուղղափառ տաճար Ռուսաստանի Դաշնության Ռոստովի մարզի Կրասնի Սուլինի շրջանի Գուկովո խուտորում։ Ենթարկվում է Մոսկվայի պատրիարքարանի Շախտիի և Միլլերովսկի թեմի Գուկովի գործակալությանը։ Կառուցվել է 1887 թվականին։

## Պատմություն
Սուրբ Նիկողայոս եկեղեցին Գուկովո խուտորում կառուցվել է 1887 թվականին՝ Դոնի և Նովոչերկասկի արքեպիսկոպոս Միտրոֆանի առջև տեղի բնակիչների միջնորդությամբ։ Մինչ այդ Գուկովոյում ոչ մի տաճար չկար, և կազակներն այնտեղից ստիպված գնում էին կա՛մ Սոկոլովո-Կունդրյուչենսկի խուտոր, կա՛մ Սուլինսկի խուտոր։ Դա առաջացնում էր մեծ անհարմարություններ, հատկապես գետերի վարարման ժամանակ։

Սուրբ Նիկողայոս տաճար գրեթե անմիջապես սկսեցին հաճախել ոչ միայն Գուկովոյի, այլև Զամչալովոյի, Դոլոտինկայի, Պավլովսկի խուտորների բնակիչները։ Այդ բոլոր բնակավայրերը գտնվում էին հարևանությամբ և նույնպես չունեին սեփական եկեղեցիներ։

Ի տարբերություն շատ այլ տաճարների, որոնք ոչնչացվեցին խորհրդային իշխանության հրամանով կամ մարտական գործողությունների ժամանակ, այս տաճարը կանգուն էմնացել ինչպես հեղափոխության, այնպես էլ Քաղաքացիական ու Երկրորդ համաշխարհային պատերազմի տարիներին։

1978-1986 թվականներին տաճարում կատարվել է վերակառուցում, և այն զգալիորեն ընդլայնվել է։ Փորվել է նոր հիմք, պատերը երեսպատվել են աղյուսով։ 1992 թվականին նկարիչ Լ. Ն. Շարխունն ավարտել է տաճարի ներքին պատերի որմնանկարումը։

Եկեղեցին իրականացնում է Զամչալովո գյուղի մոտ տեղակայված տեղի թիվ 46111 զորամասի հոգաբարձությունը։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Սոֆիայի եկեղեցի (Նոր Նախիջևան)

**Սոֆիայի եկեղեցի** (), կորսված ուղղափառ եկեղեցի Նոր Նախիջևան քաղաքում (այժմ՝ Դոնի Ռոստովի Պրոլետարսկի շրջանի կազմում)։

## Պատմություն
Նոր Նախիջևանը ձևավորվել է ներգաղթած հայերի կողմից, բայց քանի որ քաղաքը գտնվում էր Դոնի Ռոստովի կողքին, որտեղ գերակշռում էր ռուս բնակչությունը, Նախիջևանը չէր կարող երկար ժամանակ մնալ միատարր հայկական քաղաք։ Շուտով քաղաքում հայտնվել է ռուս ուղղափառ բնակչություն, որն ուղղափառ տաճարների կարիք ուներ։

Սոֆիայի եկեղեցին կառուցվել է 1863 թվականին Մայիսի մեկի փողոցում։ Տաճարը միագմբեթ էր, փայտե՝ քարե ցոկոլի վրա և միհարկանի զանգակատնով։ Բարձրությունը 15 մետր էր։ Եկեղեցու կողքին նույն 1863 թվականին կառուցվել է ռուսական եկեղեցական-ծխական դպրոցի միհարկանի աղյուսե շենք։

1904 թվականին Սոֆիայի փայտե եկեղեցու փոխարեն սկսվեց քարե կառույցի շինարարությունը՝ ճարտարապետ Վ. Վ. Պոպովի նախագծով։ 1912 թվականին շինարարությունն ավարտվեց։

Այդ եկեղեցին չգոյատևեց նույնիսկ քառորդ դար. 1934 թվականին այն փակվեց և ապամոնտաժվեց՝ օգտագործվելով որպես շինանյութ։ Նախ հանեցին բոլոր կողային գմբեթները և տաճարի պատերը, թեև կենտրոնական գմբեթը դեռ որոշ ժամանակ կանգնած էր մնում չորս սյուների վրա։ Ի վերջո, և այդ սյուները պայթեցվեցին։ Նախկին Սոֆիայի եկեղեցու գտնվելու վայրի հարևանությամբ հետագայում կառուցվեց թիվ 11 դպրոցի շենքը։

Եկեղեցու գոյության վերջին տարիներին այնտեղ ծառայել է ապագա մետրոպոլիտ Զինովին (Մաժուգա)։

## Ծանոթագրություններ

Կատեգորիա:1912 հիմնադրումներ
Կատեգորիա:Դոնի Ռոստովի վանքեր և եկեղեցիներ
Կատեգորիա:Եկեղեցիներ այբբենական կարգով
Դիմիտրի Ռոստովցու եկեղեցի (Սալսկ)

**Դիմիտրի Ռոստովցի եկեղեցի** (), տաճար ՌԴ Ռոստովի մարզի Սալսկ քաղաքում։ Ենթարկվում է 
Մոսկվայի պատրիարքարանի Վոլգոդոնսկի և Սալսկի թեմին։ Կառուցվել է 2010 թվականին։ Գտնվում է Ղրիմի փողոց, 25ա հասցեում։

## Պատմություն
2006 թվականին թեմի ղեկավարությունը որոշել է Սալսկի Ղրիմի փողոցում նոր տաճար կառուցել։ Շինարարությունը հնարավոր է դարձել շնորհիվ տեղի բնակիչների նվիրատվությունների, որոնք միասին հավաքել են մոտ 40 մլն ռուբլի։

Եկեղեցին հիմնադրվել է նույն թվականի հուլիսի 7-ին. արքեպիսկոպոս Պանտելեյմոնը գոհաբանական մաղթանք է արտասանել տաճարի կառուցման վայրում, և դրվել է դրա հիմնաքարը։ Դրանից մի քանի ամիս հետո կառուցվել է հիմքը։ Կիսակառույց տաճարում առաջին պատարագը մատուցվել է 2008 թվականի սեպտեմբերի 21-ին` սուրբ Աստվածածնի ծննդյան տոնին։ 2009 թվականի հունիսին եկեղեցու վրա տեղադրվել են գմբեթները։

Կառուցման վերջին հիմնական աշխատանքներն ավարտվել են 2010 թվականին. Զատկին տեղադրվել և օծվել են 9 գմբեթները, իսկ ամռանն ավարտվել են ներքին և հարդարման աշխատանքները, կահավորվել են սեղանատունը և կիրակնօրյա դպրոցը, գրադարանը։

2010 թվականի նոյեմբերի 7-ին կառուցված եկեղեցին օծել է արքեպիսկոպոս Պանտելեյմոնը։

Սուրբ Դիմիտրի Ռոստովցու անունով օծված տաճարը դարձել է XIX դարի կեսերից հետո Սալսկում կառուցված առաջին եկեղեցին։

## Ծանոթագրություններ

Կատեգորիա:2010 հիմնադրումներ
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
'Οχι-ի օր

**'Οχι-ի օր** (  *Epeteios tou "'Ohi"*, «Ոչ»-ի տարելից), պետական տոն Հունաստանում, Կիպրոսում և աշխարհի հունական համայնքներում։ Նշվում է ամեն տարի հոկտեմբերի 28-ին՝ հիշատակելու Հունաստանի վարչապետ Իոաննիս Մետաքսասի Իտալիայի բռնապետ Բենիտո Մուսոլինին վերջնագրի մերժումը (1940 թվականի հոկտեմբերի 28)։ Հունարեն «όχι» ['o̞.çi] բառը նշանակում է «ոչ», արտասանվում է շեշտադրումը «օ» տառի վրա՝ «օհի»։

## Վերջնագիր
մինի
Վերջնագիրը Մետաքսասին ներկայացրել է Հունաստանում Իտալիայի դեսպան Էմանուել Գրացցին 1940 թվականի հոկտեմբերի 28-ին ժամը 03:00 հետո, ով նոր էր վերադարձել Աթենքում Իտալիայի դեսպանատան կազմակերպած միջոցառումից և պահանջել է Հունաստանից թույլ տալ Առանցքի ուժերին մտնել հունական տարածք և գրավել որոշակի չհստակեցված «ռազմավարական տարածք» կամ դիմակայել պատերազմին, որին անմիջապես հաջորդել է լակոնիկ պատասխանը՝ *όχι* (Ոչ)։ Ինչևէ, նրա իրական պատասխանը եղել է, “*[[:el:Alors, c'est la guerre!|Alors, c’est la guerre!]]*” (Այդ դեպքում պատերազմ)։

Ի պատասխան Մետաքսասի հրաժարական պատասխանի՝ իտալական զորքերը տեղակայվել են Ալբանիայում, այնուհետև իտալական պրոտեկտորատը հարձակվել է հունական սահմանի վրա ժամը 05:30, և Հունաստանը ներգրավվել է Երկրորդ համաշխարհային պատերազմի մեջ (Հույն-իտալական պատերազմ, Հունաստանի ճակատամարտ)։

Հոկտեմբերի 28-ի առավոտյան անկախ քաղաքական պատկանելությունից հույն բնակչությունը դուրս է եկել փողոց՝ աղաղակելով «Ոչ»։ 1942 թվականից այս օրը նշվում է որպես «Ոչ-ի օր». նախ նշվել է հիմնականում դիմադրության անդամների շրջանում, պատերազմից հետո՝ բոլոր հույների մոտ։

## Ծանոթագրություններ

Կատեգորիա:Հունաստանի տոներ
Կատեգորիա:Հունաստանի մշակույթ
Կատեգորիա:Հունաստանի պատմություն
Կատեգորիա:Հոկտեմբերի 28
Կատեգորիա:Կիպրոսի մշակույթ
Պետրոս և Պողոս եկեղեցի (Բոգուրաև)

**Պետրոս և Պողոս եկեղեցի** (), նաև` *Պետրոպավլովյան եկեղեցի* (), եկեղեցի Ռուսաստանի Դաշնության Ռոստովի մարզի Բելոկալիտվինսկի շրջանի Բոգուրաև խուտորի Կենտրոնական փողոց, 46 հասցեում։ Եկեղեցին կոչվում է Պետրոս և Պողոս առաքյալների անունով։

## Պատմություն
1703 թվականին, Սևերսկի Դոնեց, Բիստրայա, Կալիտվա և Լիխայա գետերի միախառնման վայրում, սկսեցին բնակություն հաստատել կազակները։ Գրեթե նույն ժամանակ Մայդանում (հրապարակում) կառուցվեց եկեղեցին։ 1732 թվականին տաճարն այրվեց, այն վերակառուցեցին։ Քանի որ Ուստ-Բելոկալիտվեննայա գյուղի բնակչությունը և տների քանակը աստիճանաբար սկսեցին աճել, տաճարը պարզապես չէր կարող տեղավորել բոլորին։ Որոշվեց կառուցել քարե, շատ ավելի մեծ չափերի տաճար, մեկ այլ վայրում։

1905 թվականին եկեղեցու հին շենքը գնեցին կազակները, քանդեցին, տեղափոխեցին խուտոր և այնտեղ կրկին հավաքեցին։ Շինարարության համար օգտագործվել էին ֆրանսիական աղյուսներ, իսկ շինարարական շաղախը պատրաստել էին հավկիթից, ինչը շինությունն ավելի ամուր էր դարձնում։ 1903 թվականին Պետրոս և Պողոս եկեղեցուն կից բացվել է եկեղեցական-ծխական դպրոց։ 1960-ական - 1970-ական թվականներին տաճարը եղել է միակ գործողը շրջանում։

Ռոստովի մարզի Բելոկալիտվինսկի շրջանի Բոգուրաև խուտորի Պետրոպավլովյան եկեղեցին աթոռի տոնը նշում է հուլիսի 12-ին։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Ալեքս Էնրիկե դա Սիլվա

**Ալեքս Էնրիկե դա Սիլվա** (, , կամ պարզապես **Ալեքս**), հայ և բրազիլացի ֆուտբոլիստ, «Միկա» ֆուտբոլային ակումբի և Հայաստանի հավաքականի կիսապաշտպան։

## Ակումբային կարիերա
Ֆուտբոլային կարիերան սկսել է իր հայրենի Ռիբեյրան Պրետու քաղաքի «Բոտաֆոգո» ակումբում։ 2001 թվականին խաղացել է 4 խաղ Բրազիլիայի Սերիա Ա-ում։ Ալեքսի խաղալու ընթացքում «Բոտաֆոգոն» հանդես է եկել շատ վատ և Սերիա Ա-ից անցել է Սան Պաուլու նահանգի առաջնության ստորին լիգա։ 2005 թվականին Ալեքսը տեղափոխվել է «Սան Կառլոս» ակումբ, որը նույնպես մասնակցում էր Սան Պաուլու նահանգի առաջնությանը։

2006 թվականին Ալեքսն իր հայրենակից Կլեբերի հետ տեղափոխվել է հայկական «Միկա»։ Հայաստանի առաջնությունում նրա դեբյուտային խաղը կայացել է 2006-ի ապրիլի 14-ին. նա մասնակցել է «Շիրակի» հետ հանդիպմանը։ Ալեքսը միանգամից դարձել է ակումբի հիմնական խաղացող և իր առաջին մրցաշրջանում դարձել է երկրի գավաթակիր և սուպերգավաթի և Հայաստանի առաջնության բրոնզե մեդալակիր։

2008 թվականին  «Միկայի» նախկին մարզիչ Արմեն Ադամյանը, ով աշխատում էր Ուլյանովսկի «Վոլգայում» որպես ավագ մարզիչ, Ալեքսին հրավիրել է ռուսական ակումբ։ Նոր ակումբի կազմում բրազիլացին իր նորամուտը նշել է 2008 թվականի օգոստոսի 13 «Անժիի» դեմ խաղում։ Ռուսաստանի առաջին դիվիզիոնում նա վարձավճարով անցկացրել է կես մրցաշրջանում՝ խաղալով 16 խաղ և խփելով 1 գոլ։ Դրանից հետո նա վերադարձել է «Միկա»։

2014 թվականի դրությամբ՝ Ալեքսին է պատկանում ռեկորդը «Միկայի» կազմում անցկացրած խաղերի թվով՝ 203 խաղ Հայաստանի առաջնությունում։ 2012 թվականի վերջին նա այս ցուցանիշով առաջ է անցել Հրաչյա Միքայելյանից։ «Միկայի» կազմում Ալեքսը դարձել է Հայաստանի գավաթակիր (2006, 2011) և երկրի առաջնության արծաթե մեդալակիր։

## Միջազգային կարիերա
2014 թվականին Ալեքսն ստացել է Հայաստանի քաղաքացիություն և սկսել հանդես գալ երկրի հավաքականում։ Նույն թվականի մայիսի 27-ին նա նշել է իր նորամուտը Հայաստանի ազգային հավաքականի կազմում՝ մասնակցելով ԱՄԷ հավաքականի դեմ խաղին (4:3)։

## Անձնական կյանք
Կինը՝ Լիջա, դուստրը՝ Բեատրիս, որդին՝ Իկարո։

Ալեքսը տիրապետում է մի քանի լեզուների, այդ թվում ՝ հայերեն և անգլերեն, մի քիչ խոսում է ռուսերեն։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը national-football-teams.com կայքում
* Ֆուտբոլիստի էջը soccerway.com կայքում 

Կատեգորիա:Բրազիլացի ֆուտբոլիստներ
Կատեգորիա:Բրազիլիայից Հայաստան արտագաղթածներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Միկայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ռեմի Մա

**Ռեմինիսք Մակին** (, ), հայտնի է որպես **Ռեմի Մա** (նախկինում **Ռեմին Մարտին**), Գրեմմի մրցանակի հավակնորդ ամերիկացի ռեփեր է և Ֆեթ Ջոյի «Տեռոր սքուադ» ռեփ թիմի անդամ։ Ման ևս խմբի  հետ կատարել է հայտնի «Lean Back» հիթը, իրենց երկրորդ`«True Story» ալբոմից եւ M.O.P.-ի «Ante Up (ռեմիքս)»-ից։ Նրա դեբյուտային սոլո-ալբոմը` «Կա ինչ-որ բան Ռեմիի մասին. հիմնված իրական պատմության վրա», թողարվել է 2006 թ.-ի փետրվարի 7-ին։

Նա հաղթել է երկու Vibe մրցանակ, երկու Source մրցանակ, մեկ BET մրցանակ լավագույն Կանացի Հիփ-Հոփ կատեգորիայում, ներկայացված լինելով այս կատեգորիայի երեք անվանակարգերում։ Ռեմին նշել է Բիգ Փանիշերին եւ Ռոքսաննա Շանթին, որպես իր վրա ամենամեծ ազդեցություն ունեցած երգիչների :

2007 թվականին Ռեմին մեղավոր է ճանաչվել դիտավորյալ հարձակման համար, այն բանից հետո, երբ կրակել է իր խմբի անդամներից մեկին, և դատապարտվել է ութ տարվա ազատազրկման Բեդֆորդ Հիլլզի կանանց գաղութում։ Նա պարտվել է 2011 թվականին ներկայացրած բողոքարկման դիմումը և ազատ է արձակվել համաներմամբ 2014 թ. օգոստոսի 1-ին։

2011 թ.-ին, Ռեմի Մայի երաժշտությունը հնչել և քննարկվել է *Black Lifestyle in Japan* փաստագրական ֆիլմում, որտեղ նա նշվել է, որպես ոճային և առանձնացվել է, որպես Ճապոնիայում երիտասարդ կանանց կողմից ամենից հաճախակի լսվող հիփ-հոփ երաժիշտներից մեկը։ 2015 թ.-ին Ռեմի Ման միացել է VH1-ի *[[Love & Hip Hop: New York]]* ռեալիթի շոուի 6-րդ սեզոնի դերասանական կազմին։ Նա երկու անգամ առաջադրվել է Գրեմմի-ի իր 2016 թ.-ի "All the Way Up" սինգլի համար։

## Ծանոթագրություններ

Կատեգորիա:Ամերիկացի ռեփերներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երգահաններ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի երաժիշտներ
Կատեգորիա:Ամերիկացի հասարակական գործիչներ
Կատեգորիա:Բեմական կեղծանուններ
Dark & Wild

մինի|J-Hope-ը Dark & Wild-ի ցուցադրումին 2014-ի օգոստոսին։
BTS հիփ հոփ խմբի առաջին ստուդիական ալբոմը։ Թողարկվել է 2014 թվականի օգոստոսի 19-ին։ Կազմված է 14 երգից, որտեղ գլխավորը «Danger» սինգլն է։ Հետո խումբը «War of Hormone» սինգլի գովազդումը։ 2014 թվականին «Dark & Wild»-ը դարձավ Կորեայի ամենաշատ վաճառվող 14 ալբումներից մեկը։

## Պատրաստություն ռելիզին
2014 թվականի օգոստոսի 5-ին *BigHit*-ը թողարկեց «방탄소년단 'DARK & WILD' Comeback Trailer» տեսահոլովակը, որտեղ կային անտառների անիմացիոն և սև-սպիտակ նախշերով տեսարաններ, որն ուղեկցվում էր Rap Monster-ի ռեփով։ Օգոստոսի 7-ին ընկերությունը հրապարակեց նոր ալբոմի առաջին լուսանկարը։ Ավելի ուշ սոցիալական կայքերում տեղադրվեց երգերի պաշտոնական ցանկը։ 
Օգոստոսի 19-ին անցկացվեց շոուքեյսը, որտեղ խումբը կատարեց «Let Me Know», «Danger» և «War of Hormone» սինգլները։

## Երաժշտական հոլովակներ
Օգոստոսի 19-ին թաղարկվեց «Danger» սինգլի տեսահոլովակը։
Երկու ամիս անց՝ հոկտեմբերի 21-ին, թողարկվել է «War of Hormone» երգի տեսահոլովակը։

## Երգացանկ

## Շքերթեր

### Շաբաթական շքերթեր

### Ամսվա շքերթեր

### Տարեկան շքերթեր

## Մրցանակներ և անվանակարգեր
**Golden Disk Awards**

## Ծանոթագրություններ

Կատեգորիա:2014 ալբոմներ
Կատեգորիա:BTS խմբի ալբոմներ
Կատեգորիա:Կորեերեն ալբոմներ
Սուրբ Գևորգ եկեղեցի (Սանդատա)

**[[Սուրբ Գևորգ]] եկեղեցի** (), ուղղափառ եկեղեցի Ռուսաստանի Ռոստովի մարզի Սալսկի շրջանի Սանդատա գյուղում։ Ենթարկվում է Մոսկվայի պատրիարքարանի Վոլգոդոնսկի և Սալսկի թեմի Սալսկի գործակալությանը։ Կառուցվել XX դարի սկզբին։

## Պատմություն
Սանդատա գյուղը հիմնադրվել է 1805 թվականին, իսկ առաջին եկեղեցին այնտեղ հայտնվել է դրանից գրեթե կես դար անց. դա եղել է Աստվածածնի տաճարը, որը կառուցվել է 1851 թվականին։ Տաճարին կից գործել է եկեղեցական-ծխական դպրոց։

Սուրբ Գևորգ եկեղեցին, հնաբնակների պնդմամբ, կառուցվել է 1912 թվականին (թեև այդ փաստը հաստատող ճշգրիտ տվյալներ չկան)։

1960-ական թվականներին, Նիկիտա Խրուշչովի հակակրոնական արշավի ժամանակ, եկեղեցին փակվել է (և այդ պահին այն գյուղի միակ տաճարն էր)։ Դա տեղի է ունեցել վանահոր մահից հետո և կոմունիստական կուսակցության շրջանային կոմիտեի ցուցումով։ Տեղի բնակիչները փորձել են պաշտպանել տաճարը` նրան մոտ չթողնելով կուսակցական ներկայացուցիչներին, որից հետո իշխանությունները ստիպված են եղել գնալ խորամանկության և խոստանալ, որ եկեղեցին և նրա գույքը վերականգնվելու են։ Սակայն տրակտորը կարողացել է պոկել միայն զանգակատունը, եկեղեցու բուն շենքը կանգուն է մնացել։

1970-ական թվականներին տաճարն օգտագործվում էր որպես հացահատկի պահեստ, որը հետագայում այրվեց (հավանաբար, ինքնահրկիզման պատճառով)։ 1989 թվականին եկեղեցին սկսել են վերակառուցել, հիմնական աշխատանքներն արդեն երկու տարի անց ավարտված էին։

Ներկայումս եկեղեցական խոշոր տոների ժամանակ եկեղեցում հավաքվում են գյուղի, հարակից բնակավայրերի և նույնիսկ Սալսկի հավատացյալները։

## Ծանոթագրություններ

Կատեգորիա:1912 հիմնադրումներ
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Եվ Աստված ստեղծեց կնոջը (ֆիլմ, 1956)

**«Եվ Աստված ստեղծեց կնոջը»** (), Ռոժե Վադիմի ֆրանս-իտալական դրամատիկ կինոնկար` իր կնոջ Բրիժիդ Բարդոյի մասնակցությամբ, 1956 թվական։

## Սյուժե
Սյուժեի կենտրոնում զգայուն և գեղեցիկ կնոջ փոխհարաբերություններն են տարբեր տղամարդկանց հետ` եսասերի, ռոմանտիկի, ցինիկի։

Ժյուլետը մանկատան նախկին սան է, ապրում է Սեն Տրոպե առողջարանային քաղաքում` իր խնամակալների մոտ և վատ դաստիարակված, անբարո աղջկա համբավ ունի` շնորհիվ իր խենթացնող արտաքինի և աղջկական վաղ զգայունակության։ Սան Տրոպեի բոլոր տղամարդիկ խելակորույս հետապդում են նրան, սակայն Ժյուլետը կույս է և ընդդիմանում է նրանց, այդ պատճառով էլ որպես վրեժ նրա մասին վատ լուրեր են տարածում։ Ժյուլետը տանջվում է մարմնական ցանկություններից, վարքի խիստ կանոններից և այն բանի գիտակցումից, թե ինչ լուրեր են տարածում իր մասին։ 
 
Միակը, որի նկատմամաբ Ժյուլետն անտարբեր չէ, Անտուան Տարդյեն է (*Քրիստիան Մարկան*)` պատվարժան ընտանիքի ավագ որդին։ Անտուանին ևս դուր է գալիս Ժյուլետը, բայց նա չի ուզում ամուսնանալ մի աղջկա հետ, որին ամբողջ քաղաքն անբարո է համարում։ Իսկ Անտուանի ռոմանտիկ և ազնիվ կրտսեր եղբայրը` Միշելը (*Ժան Լուի Տրենտինյան*), վախվխելով սիրահարված է Ժյուլետին և երջանիկ կլիներ, եթե աղջիկը իր վրա ուշադրություն դարձներ։ Երիտասարդ հերոսուհուց իր ակնկնկալիքներն ուներ նաև ոչ երիտասարդ, հարուստ Էրիկ Կարադինը (*Կուրդ Յուրգենս*)։

Երբ Ժյուլետի առջև իրական սպառնալիք է դառնում մանկատուն վերադառնալը, Էրիկի գլխում ցինիկ միտք է ծագում. կազմակերպել Ժյուլետի ամուսնությունը միամիտ Միշելի հետ (քանի որ Անտուանի համար հասարակական կարծիքը թանկ է իր զգացմունքներից), այնուհետև խլել երիտասարդ կնոջն ու նրան դարձնել իր սիրուհին։ Միշելը, չկասկածելով իր ապագա դավաճանված ամուսնու կերպարի մասին, մեծ ուրախությամբ պատրաստ էր փրկել Ժյուլետին մանկատուն վերադառնալուց։ Ժյուլետը, որը Միշելի հանդեպ ընկերական զգացմունքներ ուներ, ցանկանալով պահպանել իր ազատությունը, համաձայնում է ամուսնանալ։ Անտուանը հեգնանքով էր նայում իր "հիմար" եղբորը, սակայն ինքն էլ իր շահն էր փնտրում այդ ամենում։ Սակայն դեռևս հայտնի չէ, թե արդյունքում այս բոլոր տղամարդկանցից ում է ընտրում անկանխատեսելի և զգացմունքային հերոսուհին։

## Դերերում
* Բրիժիտ Բարդո — *Ժյուլետ*
* Կուրդ Յուրգենս — *Էրիկ Կարադին*
* Քրիստիան Մարկան — *Անտուան Տարդյե*
* Ժան Լուի Տրենտինյան — *Միշել Տարդյե*

## Տես նաև
* «Եվ Աստված ստեղծեց կնոջը (ֆիլմ, 1988)» (ռեմեյկ, 1988)

## Ծանոթագրություններ

## Արտաքին հղումներ
* 
* 

Կատեգորիա:1956 ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական մելոդրամա ֆիլմեր
Կատեգորիա:Իտալական ռոմանտիկ ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր որբերի մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:Ֆրանսիական ֆիլմեր
Կատեգորիա:1950-ականների ֆրանսերեն ֆիլմեր
Սուրբ Գևորգ եկեղեցի (Կուրնակովկա)

**Սուրբ Գևորգ եկեղեցի** (), ուղղափառ տաճար ՌԴ Ռոստովի մարզի Կուրնակովկա խուտորում։ Ենթարկվում  է Վոլգոդոնսկի և Սալսկի թեմին, Բելայա Կալիտվաի գործակալություն։ Գտնվում է ավերակ վիճակում, ստեղծվել է նոր ծուխ։ Կոչվում է հռոմեական բանակի զինվոր, քրիստոնեության նահատակ, ամենաշատ մեծարվող սրբերից մեկի` Սուրբ Գևորգի (Սուրբ Գևորգ Զորավար) անունով։

## Պատմություն

Այժմ ավերակներում գտնվող տաճարի հիմքի պատին պահպանվել է այն աղյուսը, որի վրա գրված է տարեթիվը` 1860 թվական։

1931 թվականին եկեղեցին փակվել է, 1932 թվականին այնտեղ կազմակերպվել է ակումբ։ Այնուհետև տաճարի ներսում ստեղծվել է տեղի կոլտնտեսության հացահատիկի պահեստ։ Վանքը վերապրել է Հայրենական մեծ պատերազմը, որից հետո այն նորից ծառայել է որպես հացահատիկի պահեստ։ Ապա քանդվող շենքը լքվել է և բարձիթողի վիճակում մնացել մինչև նոր հազարամյակի սկիզբը։

Ներկայումս տեղի խուտորների բնակիչները հին քարուքանդ տաճարի կողքին կազմակերպել են Սուրբ Գևորգ եկեղեցու նոր ծուխ, որի վանահայրը քահանա Ալեքսանդր Կալաբուխովն է։

## Ծանոթագրություններ

## Արտաքին հղումներ
* Տաճարի կայքը
* Приход церкви Святого Георгия (Курнаковка)
* Храмы Волгодонской епархии
* Два храма слободы Большинка и два храма Курнаковки.

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Հայ գրականությունը կինոյում

**Հայ գրականությունը կինոյում** , հայ գրական գործերի էկրանավորումները։

## Պատմություն
Հայկական կինոն իր սկզբնավորման օրվանից ի վեր հիմնվել է հայ գրականության վրա։ Դեռևս չունենալով ազգային կինոարտադրություն հայ գրողների գործերի էկրանացման փորձեր են արվել։ 1908 թ.-ին Գաբրիել Սունդուկյանը մտադիր էր էկրանավորել իր Օսկան Պետրովիչն էն կինքումը» ոդևիլը և սկսել էր սցենարի աշխատանքները։ 1913 թվականին Ի. Փերեսթիանին Ա. Խանժոկովի ստուդիայում էկրանավորել է Շիրվանզադեի «Նամուս» վիպակը (ֆիլմը կոչվում էր Երդումով կապվածները»)։ Տարիներ անց՝ 1925 թվականին, Համո Բեկնազարյանը էկրանավորում է «Նամուսը», որով ծնունդ է առնում հայկական կինեմատոգրաֆը։ Տասը տարի անց Բեկնազարյանը նկարահանում է «Պեպո»-ն՝ առաջին հայկական հնչյունային ֆիլմը հիմնված Գ. Սունդուկյանի համանուն կատակերգության վրա։ 1927 թվականին էկրան է բարձրանում Պատվական Բարխուդարյանի «Չար ոգի» կինոնկարը, որի սցենարի համար հիմք է ծառայել Շիրվանզադեի «Ցավագարը» պատմվածքը։ 1931 թ. Պ. Բարխուդարյանը նկարում է իր լավագույն ֆիլմը՝ «Կիկոսը», ըստ Մաթևոս Դարբինյանի վիպակի։ 1934 թվականին էկրան է բարձրանում Ա. Մարտիրոսյանի «Գիքորը» ֆիլմը հիմնված Հ. Թումանյանի համանուն պատմվածքի վրա։ 1982 թվականին էկրան է բարձրանում պատմվածքի մեկ այլ էկրանավորում Սերգեյ Իսրայելյանի կողմից։ 1957 թվականին էկրան է բարձրանում Յուրի Երզնկյանի «Հովազաձորի գերիները» ֆիլմը ըստ Վախթանգ Անանյանի համանուն վիպակի։ 1976 թվականին Գրիգոր Մելիք-Ավագյանը նկարահանում է «Պաղտասարը բաժանվում է կնոջից» ֆիլմ-մյուզիքլը հիմնված Հ. Պարոնյանի համանուն կատակերգության վրա։ 1977 թվականին էկրան է բարձրանում Հրանտ Մաթևոսյանի «Աշնան արև» վիպակի վրա հիմնված համանուն ֆիլմը։ 1979 թվականին Ֆրունզե Դովլաթյանը նկարահանում է «Ապրեցեք երկար» ֆիլմը ըստ Շ. Թաթիկյանի «Բալենի» վիպակի։ 1980 թ. Հենրիկ Մալյանն էկրանավորում է հայ գրող Վահան Թոթովենցի «Բաց կապույտ ծաղիկներ» վիպակը, վերնագրելով այն «Կտոր մը երկինք»։

## Աղբյուրներ

Կատեգորիա:Հայ գրականություն
Կատեգորիա:Հայկական կինեմատոգրաֆիա
Անֆիսա Վիստինգաուզեն

**Անֆիսա Վլադիմիրովնա Վիստինգաուզեն** (), թատրոնի և կինոյի ռուս դերասանուհի։ Մինչև 2011 թվականը կրել է Մեդվեդևա ազգանունը։

## Կենսագրություն
Ծնվել է 1999 թվականի սեպտեմբերի 27-ին Մոսկվայում։ Ավարտել է Մոսկվայի թիվ 648 դպրոցը։ Մանուկ հասակից հաճախում է երաժշտական դպրոցի՝ ֆորտեպիանոյի և վոկալի խմբակները։ Մասնակցել է պատանի երաժիշտների բազմապիսի մրցույթների։ Հաճախում է նաև ժամանակակից պարի «Վորտեքս» ստուդիան։ Զբաղվում է ձիասպորտով և լողով, սիրում է քշել անվաչմուշկներ, չմուշկներ և դահուկներ։

2005-2010 թվականներին նկարահանված ֆիլմերում նշվել է, որպես Անֆիսա Մեդվեդևա, սակայն սկսած 2011 թվականից՝ Անֆիսա Վիստինգաուզեն։

Անֆիսա Վիստինգաուզենի դեպյուտը տեղի է ունեցել 2010 թվականին Գոշի Կուցենկոյի մասնակցությամբ՝ «Փոխհատուցում» դրամայում։ Այդ ֆիլմում նա կատարել է գլխավոր հերոսի աղջկա՝ Նադիայի դերը, ում գողանում են խորթ քույրերը փրկագնի համար։ Ֆիլմը ցուցադրվել է «Առաջին ալիք»-ով։ 2005 թվականից սկսած Անֆիսան նկարահանվում էր էպիզոդային դերեր՝ «Երալաշ» ֆիլմում։ Հայտնիությունը հյուր է եկել Անֆիսային սկսած 2012 թվականից, երբ նկարահանվում էր Սվետլանա Իվանովնայի «Հեքիաթ գոյություն ունի» ընկերության «Փակ դպրոց» սերիալում։ Անֆիսան մարմնավորում էր տասներեքամյա մի աղջկա, ով սովորում էր «Լոգոս» դպրոց-պանսիոնում։ 2010-2013 թվականներին Անֆիսա Վիստինգաուզենը խաղացել է պատանի Լուիզայի դերը՝ «ZORRO» և «Երաժշտության ձայներ» մյուզիքլում։ 2016 թվականից նկարահանվում է «Կղզի» ֆիլմում՝ մարմնավորելով Նադիայի դերը։

## Ֆիլմագրություն

### Թատրոնի դերեր

* 2010-2011 - Մյուզիքլ «ZORRO» - պատանի Լուիզա
* 2011-2012 - Մյուզիքլ «Երաժշտության ձայներ» - պատանի Լուիզա

## Մրցանակ
* 2015 թվականի հուլիսի 10-ին «Կարմիր առագաստներ» XXI կինոփառատոնում ստացել է մրցանակ

## Ծանոթագրություններ

## Աղբյուրներ
* Анфиса Вистингаузен на сайте Афиша
* Анфиса Вистингаузен на сайте Ruskino.ru 
* Анфиса Вистингаузен на сайте russacters.ru
* Профиль в журнале Вокруг ТВ
* Анфиса Вистингаузен примерила на себя роль демоницы . Вечерняя Москва.

Կատեգորիա:Ռուս դերասանուհիներ
Կատեգորիա:Թատրոնի դերասանուհիներ
Կատեգորիա:Ռուս կինոդերասանուհիներ
Exclusive (ալբոմ)

***Exclusive***` ամերիկացի երգիչ Քրիս Բրաունի երկրորդ սոլո ալբոմը, թողարկված 2007 թվականի սեպտեմբերի 16-ին Jive և Zomba լեյբլների միջամտությամբ։

## Դիրքերը հիթ-շքերթներում
Ալբոմը դեբյուտացվել է Billboard 200-ի երկրորդ հորզիոնականում, թողարկումից մեկ շաբաթ հետո վաճառվել է ավելի քան 154,000 օրինակով։ ԱՄՆ-ում վաճառվել է ավելի քան 2,1 միլիոն օրինակ, աշխարհում` ավելի քան երեք միլիոն։ Ալբոմը կրկնակի անգամ հավաստագրվել է պլատինե RIAA-ում։

## Սինգլներ
СԱլբոմի սինգլները դարձել են «Wall to Wall»-ը, «Kiss Kiss»-ը և «With you»-ն, «Take you down»-ը, «Forever»-ը և «Superhuman»-ը։

## Երգացանկ
;Standard edition

## Ծանոթագրություններ

Կատեգորիա:Քրիս Բրաունի ալբոմներ
Կատեգորիա:Անգլալեզու ալբոմներ
Դոբրուշինո (այլ կիրառումներ)

**Դոբրուշինո**, կարող է վերաբերել՝
* Դոբրուշինո - գյուղ Ռուսաստանի Սմոլենսկի մարզի Ելնինսկի շրջանի կազմում
* Դոբրուշինո - գյուղ Ուկրաինայի Ղրիմի Ինքնավար Հանրապետության Սակիի շրջանում
Դոդեկանես (այլ կիրառումներ)

**Դոդեկանես**, կարող է վերաբերել՝
* Դոդեկանես - հունական 12 մեծ գումարած 150 փոքրիկ կղզիների խումբ Էգեյան ծովում, որոնցից 26-ը բնակեցված են
* Դոդեկանես - նոմոս Հունաստանի Հանրապետության հարավում՝ Հարավային Եգեյան կղզիներ պերիֆերիայում
Դոլար (այլ կիրառումներ)

**Դոլար**, կարող է վերաբերել՝
* Դոլար - լայնորեն տարածված դրամական միավորի անվանում
* Դոլար - մունիցիպալիտետ Իսպանիայում
* Դոլար - քաղաք Շոտլանդիայում
* Դոլար - առավելապես ամերիկյան և բրիտանական ազգանուն
Դոլգայա Լուկա (այլ կիրառումներ)

**Դոլգայա Լուկա**, կարող է վերաբերել՝
* Դոլգայա Լուկա - գյուղ Ռուսաստանի Նովգորոդի մարզի Բորովիչսկի շրջանի կազմում
* Դոլգայա Լուկա - գյուղ Ուկրաինայի Սումիի մարզի Լիպովա Դոլինայի շրջանում
Դոլժիկսկի գյուղական խորհուրդ (այլ կիրառումներ)

**Դոլժիկսկի գյուղական խորհուրդ**, կարող է վերաբերել՝
* Դոլժիկսկի գյուղական խորհուրդ - Ուկրաինայի Խարկովի մարզի Զոլոչևսկի շրջանում
* Դոլժիկսկի գյուղական խորհուրդ - Ուկրաինայի Սումիի մարզի Ախտիրսկի շրջանում
Դոլոտինկա (այլ կիրառումներ)

**Դոլոտինկա**, կարող է վերաբերել՝
* Դոլոտինկա - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
* Դոլոտինկա - ավան Ռուսաստանի Դաշնության Ռոստովի մարզի Միլլերովսկի շրջանում
Դողանչի (այլ կիրառումներ)

**Դողանչի**, կարող է վերաբերել՝
* Դողանչի - գյուղ Արևմտյան Հայաստանում, Վանի վիլայեթի Արճեշի գավառակում
* Դողանչի - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
Դոմբաթ (այլ կիրառումներ)

**Դոմբաթ**, կարող է վերաբերել՝
* Դոմբաթ - գյուղ Արևմտյան Հայաստանում, Էրզրումի վիլայեթի Դիադինի գավառակում
* Դոմբաթ - գետահովիտ հայկական լեռնաշխարհում, Արաքսի աջակողմյան վտակ Ներքին Կարասուի աջ օժանդակ Դոմբաթ գետի երկու ափերին
Դոմինիոն (այլ կիրառումներ)

**Դոմինիոն**, կարող է վերաբերել՝
* Դոմինիոն - անվանում, որ տրվել է Ազգերի բրիտանական համագործակցության երկրներին մինչև 1947 թվականը
* Դոմինիոն - ամերիկյան հեռուստասերիալ՝ ստեղծված Վոն Ուիլմոթի կողմից, հիմքը հանդիսացել է 2010 թվականին նկարահանված «Լեգիոն» ֆիլմը